b"\n_START_ARTICLE_\nBarraca del Fondo del Cego\n_START_SECTION_\nDescripci\xc3\xb3\n_START_PARAGRAPH_\nBarraca de pedra seca de planta quadrangular amb els cantons arrodonits, d'un sol espai, amb una porta rectangular, amb llinda, situada a la cara sud. A la part superior de la porta hi ha un pegat de morter de cal\xc3\xa7 amb el que sembla una lletra C incisa. En part aprofita el desnivell del terreny. La coberta \xc3\xa9s una volta c\xc3\xb2nica -o falsa c\xc3\xbapula- feta amb la superposici\xc3\xb3 de filades de lloses planes, formant anells, el radi dels quals va decreixent progressivament. Actualment, bona part de la volta est\xc3\xa0 enderrocada. A l'interior, al mur oest, hi ha una petita forn\xc3\xadcula rectangular._NEWLINE_Murs i volta realitzats amb peces irregulars de pedra unides en sec amb l'ajut de falques, tamb\xc3\xa9 de pedra, de dimensions m\xc3\xa9s petites. Els murs tenen un rebliment de predruscall."